એજન્સીએ કહ્યું કે એરલાઈન્સ માટે આક્રમક વિસ્તરણ યોજના અને પેસેન્જર લોડ ફેક્ટર(PLF) જાળવવાની સ્પર્ધા તીવ્ર બનશે અને આવા સંજોગોમાં તેઓ ભાડાંમાં વધારો કરવાની ખાસ ક્ષમતા ધરાવતી નથી. ભાડાંની સીધી અસર PLF પર થાય છે. છેલ્લાં ત્રણ વર્ષમાં વાર્ષિક 15 ટકાની ક્ષમતા વધારાઈ છે તેમ છતાં PLF વધ્યો છે કારણ કે પેસેન્જરમાં વૃદ્ધિ વધારે ઝડપી એટલે કે 18 ટકાના દરે થઈ છે. વિમાન કંપનીઓ નજીકના ગાળામાં જ નવા વિમાનો ઉમેરી રહી છે જેને કારણે કુલ ક્ષમતા 20 ટકા વધી જશે. આવા સંજોગોમાં તેમના માટે ભાડાંમાં વધારો કરવો મુશ્કેલ બનશે. સપ્લાય વધવાથી માંગ વધશે તો પણ ભાડાંમાં વધારો કરવો સરળ નહીં બને.